《反黑2》謠傳因資金問題爆停工 TVB「星二代」爆內幕
萬眾期待的《反黑2》終於在眾人盼望之下,去年11月舉行了記者會,而在今年年頭,亦有部份演員為《反黑2》試造型,兼拿取劇本。據知亦有部份演員已參與了《反黑2》首場拍攝,似乎長久的等待終於見到家鄉。
不過,早前就有傳聞指,《反黑2》有資金鏈斷裂的問題,更有指「《反黑2》是搭雞棚」,即是指《反黑2》是設置騙局。至今《反黑2》方面仍未有表態。
《香港01》向演員之一江嘉敏詢問拍攝進度,她回答所知甚少,而且工作方面都交由經理人負責。她說:「啲工作時間經理人幫我安排,因為呢排密密開緊《武林》,所以其他劇集廣告活動嘅通告時間都係公司幫我安排。我知道經理人一路都幫我安排緊《反黑2》fitting㗎。」意思即係未安排試造型,《香港01》以「傳聞《反黑2》是搭雞棚」事件向她詢問,她就回答:「呢層我唔清楚喎,我都係專心打好功夫做好啲戲,其他野比公司交比經理人處理啦 。」
「星二代」廖家爵接受《香港01》訪問時,也表示不知情。他說:「我都唔知,只係有朋友同我講『喂,停咗喎』,我先有呢個反應『吓,真㗎?』我都係先知。」他坦言,現時未收到停工通知,皆因他亦未開始拍攝。他說:「我係宋本中直接搵嘅,做差佬嗰邊。年頭試造型嗰時拎咗個劇本啦,好整齊嘅。有人同我講開咗一場,但係又停咗。」
廖家爵又說:「如果停工?咁梗係會失望啦,有嘢做就做囉,冇就做住其他嘢先,拍唔成就只係我時候未到啫。未開拍又唔一定係搭雞棚嘅。」
另一名有參演的演員潘藝桐(Pearl)接受《香港01》訪問時也說:「我個期一直hold住,開拍時間有啲延遲咁,所有嘢都好初步,我淨係知自己咩角色,同埋有乜來龍去脈。而家都係等開拍,到時角色可能有變動。」
問到《反黑2》被傳會停工,甚至停拍的傳聞,潘藝桐就回答:「我都係一路等緊,基本所有工作都係透過經理人,唔係知太多。如果冇得拍?咁肯定非常可惜,因為係60集大製作,我自己都好期待。」